Diari Oficial de la Generalitat Valenciana


Sumari del DOGV 263, del 24-06-1985 (1985/804537)

DECRET 10/1985, de 21 de juny, del President de la Generalitat Valenciana, pel qual s'assignen les funcions i serveis, propis i transferits per l'Estat a la Comunitat Valenciana, en matèria d'Administració Local.
--------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/06/21/10/dof/vci/html**

### Dades del document

Número de DOGV
:   263

Data del DOGV
:   24-06-1985

Secció del DOGV
:   DISPOSICIONS GENERALS

Número del document
:   1985/804537


Data del document
:   21-06-1985

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 10/1985, de 21 de juny, del president de la Generalitat Valenciana, pel qual s'assignen les funcions i serveis, pròpis i transferits per l'Estat a la Comunitat Valenciana, en matèria d'administració local.  
Les funcions i serveis en matèria d'Administració Local transferits per l'Estat a la Comunitat Valenciana mitjaçant el Reials Decrets 695/1979, de 13 de febrer, i 3.318/1983, de 25 d'agost, foren assignats a diferents òrgans autonòmics per Decrets del Consell de 2 d'agost de 1.979, i de la Presidència de la Generalitat Valenciana 2/1984, de 2 de febrer.   
Amb posterioritat s?han produit innovacions en el règim jurídic de les esmentades competències. Així, el Reial Decret 1.710/1979, de 16 de juny, deixa sense efecte determinats procediments de fiscalització, intervenció i tutela sobre Entitats Locals; la Llei 40/1981, de 28 d'octubre, que aprova determinades mesures sobre règim jurídic de les Corporacions Locals; la Sentència del Tribunal Constitucional de 2 de febrer de 1981 («Boletín Oficial del Estado» del 24 de febrer)que declara nuls i derogats per la Constitució determinats preceptes de la legislació de règim local i, per últim i de manera fonamental, la Llei 7/1985, de 2 d'abril, reguladora de les Bases de Règim Local.   
Per tot això, és convenient actualitzar i refondre en un sol text l'assignació de les funcions i serveis en matèria d'Administració Local, transferits o propis.   
En atenció d'aquests motius, i segons que disposen els articles 16.b) i 41.1 de la Llei de la Generalitat Valenciana 5/1983, de 30 de desembre, de Govern Valencià,   
DECRETE:  
Article primer  
S'assignen al Consell o Govern Valencià les competències següents:   
1. La resolució dels expedients d'alteració de termes municipals que suposen la cració o supressió de Municipis, segons l'article 31.8 de l'Estatut d'Autonomia de la Comunitat Valenciana i article 13 de la Llei 7/1985, de 2 d'abril, reguladora de les Bases del Règim Local.   
2. La dispensa als Municipis de l'obligació de prestar els serveis mínims que els corresponguen, segons el que disposa l'article 26.2 de la Llei 7/1985, de 2 d'abril.   
3. La Constitució de Mancomunitats de Províncies incloses en l'àmbit de la Comunitat Valenciana, i la aprovació i modificació de llurs Estatuts.   
4. L'aprovació de l'efectiva execució en règim de monopoli de les activitats i serveis reservats a les Entitats Locals, segons que disposa l'article 86.3 de la Llei 7/1985, de 2 d'abril.   
5. L'alteració dels noms i capitalitat dels Municipis.   
Article segon  
S'assignen a la Conselleria de Governació les funcions i serveis següents:   
U Demarcació Territorial   
1. Ordenació, instrucció, informe i proposta de resolució dels expedients d'alteració de termes municipals que suposen la creació o supressió de Municipis, segons l'article 31.8 de l'Estatut d'Autonomia de la Generalitat Valenciana i article 13 de la Llei 7/1985, de 2 d'abril.   
2. La segregació de part d'un Municipi per a agregar-la a un altre de limítrof.   
3. L'iniciació d'ofici dels expedients d'alteració de termes municipals i de reconeixement, institució o disolució d'Entitats Locals Menors.   
4. Reconeixement o institució i supressió d'Entitats Locals d'àmbit inferior al municipal.   
5. Les particions de termes municipals.   
6. La distribució del terme municipal en districtes i la reforma, augment o disminució dels existents.   
Dos. Organització   
1. La iniciació d'ofici, ordenació, instrucció i aprovació dels expedients d'agrupació de Municipis per al sosteniment de places reservades a funcionaris amb habilitació nacional i, si convé, del personal comú precís, i la aprovació de llurs Estatuts.   
2. L'agrupació forçosa de Municipis amb població inferior a cinc mil habitants per a la prestació dels serveis públics considerats mínims per la Llei, en els supòsits en què aquests manquen de prous recursos econòmics.   
3. La constitució de Mancomunitats municipals i aprovació de llurs Estatuts.   
4. L'aprovació de les adhesions acordades pels Ajuntaments a una Mancomunitat municipal ja constituida i les separacions, amb subjecció a les previsions estatutàries.   
5. L'aprovació dels Estatuts dels Consorcis constituïts per les Corporacions Locals amb Entitats públiques, excepte quan un dels Ens consorciats siga l'Estat, un Organisme autònom de l'Estat o Corporacions Locals ubicades fora de la Comunitat Valenciana, i les constituïdes amb Entitats privades.   
6. La resolució sobre reclamacions referents a l'administració de les Comunitats de Viles i Terres, i d'altres Ens d'anàlegs, i la constitució dels Municipis respectius en agrupació forçosa.   
7. La recepció d'una còpia dels Estatuts en vigor de les Comunitats de Viles i Terres, allí on n'hi hagen, i d'altres Ens d'anàlegs, així com dels informes sobre llurs normes de funcionament i còpia de les modificacions d'aquells o d'aquestes.   
8. La disolució de les Juntes Veìnals quan llur gestió resulte greument danyosa.   
9. La suspensió d'Entitats Menors quan, disolta la Junta Veìnal, la nova Junta constituïda en règim de tutela no aconseguesca la rehabilitació de la seua Hisenda en el termini d'un exercici econòmic.   
10. Aprovació de la constitució en Consell obert dels Municipis, prevista en l'article 29.1.b) de la Llei 7/1985, de 2 d'abril.   
Tres. Règim Jurídic   
1. Acordar la impugnació davant de la Jurisdicció Contencioso-Administrativa dels actes i acords de les Entitats Locals que incorreguen en infracció de l'ordenament jurídic Els que menyscaben competències de la Comunitat Autònoma, n'interferesquen l'exercici o excedesquen de la competència de les entitats esmentades, podran ser impugnats directament, sense necessitat de requeriment previ a les Entitats Locals   
2. Reconeixement i, si s'escau, la impugnació de les Ordenances i Reglaments Municipals, en els casos previstos pels articles 109 i 110 de la Llei de Règim Local, Text Refós de 1955   
3. La resolució de les qüestions de competencia que es plantegen entre Entitats Locals petanyents la territori de la Comunitat Autònoma.   
Quatre. Béns de les Corporacions Locals   
1. La declaració d'urgent ocupació dels béns afectats per expropiacions forçoses en expedients instruìts per les Corporacions Locals.   
2. L'autorització dels expedients d'alienació, permuta o gravamen de béns immobles propis de les Corporacions Locals, quan el valor ultrapasse el 25 per cent del pressupost anual de la Corporacio.   
3. La conformitat en els expedients d'alienació, permuta o gravamens de béns immobles propis de les Corporacions Locals, quan el valor no ultrapasse el 25 per cent del pressupost anual de la Corporació.   
4. L'autorització per a la venda directa o permuta a favor de propietaris confrontants de parcel·les no utilitzables i sobreres de vies públiques, quan el valor dels béns ultrapassen el 25 per cent del pressupost anual de la Corporació   
5. La conformitat per a la venda directa o permuta a favor de propietaris confrontants de parcel·les no utilitzables i sobreres de vies públiques, quan el valor dels béns no ultrapasse el 25 per cent del pressupost anual de la Corporació.   
6. L'aprovació de les normes que regulen les formes d'aprofitament de béns comunals.   
7. L'autorització de les adjudicacions en subhasta pública del fruìment i aprofitament de béns comunals, mitjançant preu.   
8. L'aprovació de les Ordenances especials de fruìment i aprofitament de muntanyes comunals.   
9. L'aprovació d'expedients de desafectació de béns comunals de les Corporacions Locals.   
10. L'aprovació d'expedients d'inclusió de béns comunals en conentració parcel·laria.   
11. L'autorització per a l'adjudicació directa del dret de superfície sobre terrenys de la seua propietat, destinada a la construcció d?habitatges, serveis complementaris, instal·lacions industrials i comercials o d'altres edificacions determinades en els plans d'ordenació, quan legalment siga necessari.   
12. L'autorització de transaccions sobre béns i drets del patrimoni local.   
13. L'aprovació d'acords sotmesos a juí d'arbitres sobre conteses que se susciten sobre béns i drets de patrimoni local.   
14. L'autorització o conformitat per establir convenis entre les Corporacions Locals i Entitats privades i particulars per a la repoblació forestal de tota mena de muntanyes de les Corporacions esmentades, tret en tot cas de les muntanyes catalogades.   
15. L'autorització d'expedients per a l'adquisició de valors mobiliaris per a les Corporacions Locals, quan la Corporació assolesca més del 50 per cent del capital d'una societat mercantil.   
Cinc. Serveis Locals   
1. L'aprovació dels expedients de munipalització de serveis, en règim de monopoli, als quals es refereix l'article 166.1 de la Llei de Règim Local.   
2. L'aprovació dels expedients de transformació de serveis municipalitzats, en règim de monopoli, als quals es refereix l'article 166.1 de la Llei de Règim Local.   
3. L'aprovació dels expedients de transformació de serveis municipalitzats en règim de lliure concurrència a règim de monopoli, als quals es refereix l'article 166.1 de la Llei de Règim Local.   
4. L'aprovació o intervenció en els expedients d'extinció de serveis municipalitzats, en règim de monopoli, als quals es refereix l'article 166.1 de la Llei de Règim Local.   
5. L'acord sobre la continuació del segrest d'una empresa concessionària d'un servei públic fins el final de la concessió, en cas de desobediència a les normes sobre conservació de les obres i instal·lacions o de mala fe en l'execució d'aquestes.   
6. L'aprovació dels Reglaments de serveis benèfico-sanitaris de les Diputacions Provincials.   
7. La declaració d'interés públic o social dels serveis que s'han d'instal·lar als edificis o terrenys a alienar directament per l'Institut per a la Promoció Pública de l'Habitatge a favor d'Entitats Locals.   
Sis. Contractació   
La determinació dels Municipis per raó de la població per als quals hom puga establir plecs-tipus de clàusules administratives generals per la les distintes classes de contractes i per a l'aprovació dels plecs-tipus esmentats.   
Set. Honors i Distincions  
1. La conformitat als acords de les Corporacions Locals sobre concessió d'honors i distincions.   
2. La concessió a les Corporacions Locals de tractaments, honors i distincions, així com l'atorgament als municipis i províncies de títols, lemes i dignitats, amb instrucció prèvia d'expedient, i l'aprovació de la bandera, ensenya o escut, amb informe previ de la Reial Acadèmia de la Historia.   
Article tercer  
En la tramitació dels expedients corresponents, s'hi complirà el requisit que estableix l'article 2 del Reial Decret 695/1979, de 13 de febrer.   
Article quart  
El Conseller de Governació podrà delegar la resolució dels assumptes de la seua competència en el Director General d'Administració Local.   
DISPOSICIONS FINALS  
Primera  
La Conselleria de Governació resta autoritzada per dictar les disposicions necessàries per al desenvolupament i l'execució d'aquest Decret.   
Segona  
Aquest Decret entrarà en vigor l'endemà de la publicació en el Diari Oficial de la Generalitat Valenciana   
València, 21 de juny de 1985  
El President de la Generalitat,  
JOAN LERMA I BLASCO


Còpia Permalink ELI